b'\n_START_ARTICLE_\nAlan Stubbs\n_START_SECTION_\nBiografi\n_START_PARAGRAPH_\nAlan Stubbs startet sin profesjonelle fotballkarriere i Bolton Wanderers i juli 1990. I hans f\xc3\xb8rste sesong for Bolton spilte han 23 ligakamper, mens han i 1991/92-sesongen fikk bokf\xc3\xb8rt 32 ligakamper og ett ligam\xc3\xa5l. Deretter ble det 2 m\xc3\xa5l p\xc3\xa5 42 ligakamper i 1992/93-sesongen, ett m\xc3\xa5l p\xc3\xa5 41 ligakamper i 1993/94-sesongen og ett m\xc3\xa5l p\xc3\xa5 39 ligakamper i 1994/95-sesongen. I hans sjette og siste sesong for the Trotters scoret han 4 ligam\xc3\xa5l p\xc3\xa5 25 kamper._NEWLINE_Den 1. august 1996 kj\xc3\xb8pte Celtic Alan Stubbs for \xc2\xa33 500 000. Han debuterte for Celtic den 10. august 1996 da de spilte 2-2 borte mot Aberdeen i en ligakamp, og totalt spilte Stubbs 20 ligakamper for Bhoys i 1996/97-sesongen. Hans f\xc3\xb8rste m\xc3\xa5l for Celtic kom 19. november 1997 i et Old Firm oppgj\xc3\xb8r som endte 1-1. Rangers tok f\xc3\xb8rst ledelsen i denne kampen, men Stubbs utligning i det 90. spilleminutt s\xc3\xb8rget for poengdeling. Dette ble hans eneste ligam\xc3\xa5l p\xc3\xa5 29 kamper i 1997/98-sesongen, og i 1998/99-sesongen scoret han ogs\xc3\xa5 ett m\xc3\xa5l, men i denne sesongen spilte han bare 23 ligakamper. I de neste sesongene ble det 0 m\xc3\xa5l p\xc3\xa5 23 ligakamper og ett m\xc3\xa5l p\xc3\xa5 11 ligakamper. Hoved\xc3\xa5rsaken til at det ble relativt f\xc3\xa5 kamper p\xc3\xa5 slutten av hans tid i Celtic var at han to ganger var under behandlig for testikkelkreft._NEWLINE_Den 5. juli 2001 gikk han gratis til Everton, og han debuterte for the Toffees 18. august 2001 i en ligakamp mot Charlton Athletic. Hans f\xc3\xb8rste m\xc3\xa5l kom 3. november 2001 da Everton spilte 2-2 mot hans gamle klubb Bolton Wanderers, og da 2001/02-sesongen var over hadde han f\xc3\xa5tt bokf\xc3\xb8rt 2 m\xc3\xa5l p\xc3\xa5 31 ligakamper. I de to neste sesongene spilte han henholdsvis 35 og 27 ligakamper, men verken i 2002/03-sesongen eller i 2003/04-sesongen noterte han seg for noen ligam\xc3\xa5l. I hans fjerde sesong i Everton ble det ett m\xc3\xa5l p\xc3\xa5 31 ligakamper f\xc3\xb8r han den 8. august 2005 gikk gratis til Sunderland_NEWLINE_Alan Stubbs spilte sin f\xc3\xb8rste kamp for the Black Cats den 20. august 2005 da de tapte 1-0 for Liverpool i en ligakamp. Den 5. november laget han sitt f\xc3\xb8rst m\xc3\xa5l for Sunderland i en ligakamp mot Arsenal, men oppholdet i klubben fra Tyne and Wear ble ikke noen suksess. Etter bare et halvt \xc3\xa5r, og 10 ligakamper, returnerte han til Everton den 20. januar 2006. I siste del av 2005/06-sesongen fikk han med seg 14 ligakamper for klubben fra Merseyside, mens han i 2006/07-sesongen scoret 2 m\xc3\xa5l p\xc3\xa5 23 ligakamper._NEWLINE_Etter \xc3\xa5 ha laget ett ligam\xc3\xa5l p\xc3\xa5 8 kamper i f\xc3\xb8rste del av 2007/08-sesongen valgte Alan Stubbs, for \xc3\xa5 f\xc3\xa5 mer spilletid, \xc3\xa5 g\xc3\xa5 gratis til Derby County den 31. januar 2008. Han debuterte for Derby den 2. februar 2008 i en ligakamp mot Birmingham City.'